CELEX: 62010CN0369
Language: lt
Date: 2010-07-22 00:00:00
Title: Byla C-369/10 P: 2010 m. liepos 22 d. Ravensburger AG pateiktas apeliacinis skundas dėl 2010 m. gegužės 19 d. Bendrojo Teismo (aštuntoji kolegija) priimto sprendimo byloje T-108/09 Ravensburger AG prieš Vidaus rinkos derinimo tarnybą (prekių ženklams ir pramoniniam dizainui), Educa Borras, S.A.

25.9.2010   
            
            
               LT
            
            
               Europos Sąjungos oficialusis leidinys
            
            
               C 260/10
            
         2010 m. liepos 22 d.Ravensburger AG pateiktas apeliacinis skundas dėl 2010 m. gegužės 19 d. Bendrojo Teismo (aštuntoji kolegija) priimto sprendimo byloje T-108/09 Ravensburger AG prieš Vidaus rinkos derinimo tarnybą (prekių ženklams ir pramoniniam dizainui), Educa Borras, S.A.
   
   (Byla C-369/10 P)
   ()
   2010/C 260/13
   Proceso kalba: anglų
   
      Šalys
   
   
      Apeliantė: Ravensburger AG, atstovaujama Rechtsanwälte H. Harte-Bavendamm, M. Goldmann,
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Educa Borras, S.A.
   
      Apeliantės reikalavimai
   
   Apeliantė teigia, kad Teisingumo Teismas turėtų:
   
               —
            
            
               Priimti apeliacinį skundą dėl 2010 m. gegužės 19 d. Bendrojo Teismo sprendimo (byla T-108/09),
            
         
               —
            
            
               panaikinti Bendrojo Teismo sprendimą,
            
         
               —
            
            
               panaikinti 2009 m. sausio 8 d. VRDT antrosios apeliacinės tarybos sprendimą (byla R 305/2008-2) ir, jei reikia, 2006 m. rugsėjo 3 d. Anuliavimo skyriaus sprendimą (byla 1107C),
            
         
               —
            
            
               (jei reikia), grąžinti bylą VRDT, kad ji priimtų naują sprendimą,
            
         
               —
            
            
               priteisti iš į bylą įstojusios šalies ir VRDT per apeliacinį procesą patirtas apeliantės bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė teigia, kad Bendrojo Teismo sprendimą reikia panaikinti dėl šių priežasčių:
   
               1.
            
            
               Dėl įrodymų iškraipymo, nes Bendrasis Teismas iškraipė apeliantės parodymus dėl faktinių aplinkybių, susijusių su aptariamu Bendrijos prekių ženklo prekių sąrašu nurodydamas, jog „akivaizdu, kad šiuo atveju tarp prekių, kurioms įregistruotas ginčijamas prekių ženklas, patenka ir atminties žaidimai“,
            
         
               2.
            
            
               Dėl įrodymų iškraipymo, nes Bendrasis Teismas Reglamento dėl Bendrijos prekių ženklo (1) 52 straipsnio 1 dalies a punktą taikė kartu su minėto reglamento 7 straipsnio 1 dalies c punktu, ir dėl to, kad taikytas neteisingas bei per daug ribojantis kriterijus vertinant žodinio prekių ženklo apibūdinamąjį požymį, t. y. registruojant Bendrijos prekių ženklą Nr. 1 203 629„MEMORY“.
            
         
               3.
            
            
               Dėl įrodymų iškraipymo, nes Bendrasis Teismas Reglamento dėl Bendrijos prekių ženklo 52 straipsnio 1 dalies a punktą taikė kartu su minėto reglamento 7 straipsnio 1 dalies b punktu, ir dėl to, kad taikytas neteisingas bei per daug ribojantis kriterijus vertinant žodinio prekių ženklo skiriamąjį požymį, t. y. registruojant Bendrijos prekių ženklą Nr. 1 203 629„MEMORY“.
            
         
               4.
            
            
               Dėl įrodymų iškraipymo, nes Bendrasis Teismas rėmėsi praktiškai tik numanomu kalbine prasme tolimose ne Europos šalyse.
            
         
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1)